కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Ind vs Aus 2nd ODI: ఆసీస్‌ని భయపెడుతున్న రోహిత్ శర్మ రికార్డ్..!
ఆస్ట్రేలియాతో  ఉప్పల్‌ వేదికగా శనివారం జరిగిన తొలి వన్డేలో 6 వికెట్ల తేడాతో అలవోక విజయాన్ని అందుకున్న భారత్ జట్టు.. ఐదు వన్డేల సిరీస్‌లో ప్రస్తుతం 1-0తో ఆధిక్యంలో కొనసాగుతోంది. రేపు మధ్యాహ్నం 1.30 నుంచి రెండో వన్డే మొదలుకానుంది.
Samayam Telugu | Updated:
Mar 4, 2019, 08:14PM IST
Ind vs Aus 2nd ODI: ఆసీస్‌ని భయపెడుతున్న రోహిత్ శర్మ రికార్డ్..!
హైలైట్స్
ఆస్ట్రేలియాపై నాగ్‌పూర్‌ స్టేడియంలో రోహిత్ శర్మ సగటు 102
2017లో ఆడిన చివరి వన్డేలో శతకం సాధించిన రోహిత్
2009 నుంచి నాగ్‌పూర్ వేదికగా ఒక్కసారి కూడా ఆస్ట్రేలియా చేతిలో ఓడని భారత్
తొలి వన్డేలో నెమ్మదిగా బ్యాటింగ్ చేసిన రోహిత్ శర్మ
భారత్, ఆస్ట్రేలియా మధ్య నాగ్‌పూర్ వేదికగా మంగళవారం రెండో వన్డే జరగనుండగా.. ఆ స్టేడియంలో ఓపెనర్ రోహిత్ శర్మ రికార్డ్ ఇప్పుడు కంగారుల్లో గుబులురేపుతోంది. గత శనివారం హైదరాబాద్ వేదికగా ముగిసిన తొలి వన్డేలో తన శైలికి భిన్నంగా ఆడిన రోహిత్ శర్మ 66 బంతుల్లో 5x4 సాయంతో 37 పరుగులే చేసి ఔటయ్యాడు. కానీ.. రేపు జరిగే రెండో వన్డేలో మాత్రం ఈ విధ్వంసక ఓపెనర్‌ తనకి కలిసొచ్చిన స్టేడియంలో చెలరేగే అవకాశముంది. నాగ్‌పూర్ మైదానంలో ఆస్ట్రేలియాపై రెండు వన్డేలాడిన రోహిత్ శర్మ ఒక శతకం, అర్ధశతకం సాధించగా.. అతని సగటు 102గా ఉండటం విశేషం.